Viļņas Akropolis (2022)
***Akropolis Group*** ir Lietuvas pārvaldītājsabiedrības *Vilniaus prekyba* meitas uzņēmums, kas nodarbojas ar nekustamo īpašumu — tirdzniecības un izklaides centru, biroju ēku — attīstīšanu, apsaimniekošanu un nomu Lietuvā un Latvijā. Tas ir dibināts 2002. gadā. *Akropolis Group* pārvaldībā ir 6 iepirkšanās un izklaides centri: četri Lietuvā (Viļņā, Kauņā, Klaipēdā un Šauļos) un divi Latvijā (Rīgā). IIC "Akropolis" Kauņā tika pārdots 2008. gadā.

Vēsture
-------

2002. gada 26. aprīlī Viļņā tika atklāts pirmais iepirkšanās un izklaides centrs "Akropolis", kurš 2004. gadā tika paplašināts un kļuva par lielāko šāda veida objektu Baltijas valstīs, kura platība pēc rekonstrukcijas sasniedza gandrīz 110 000 m². 2005. gadā atvēra IIC "Akropolis" Klaipēdā ar kopējo platību 76 000 m². 2007. gadā atvēra IIC "Akropolis" Kauņā ar kopējo platību 81 000 m², kuru 2008. gadā iegādājās Vācijas investīciju fonds. 2009. gadā atvēra IIC "Akropolis" Šauļos ar kopējo platību 49 519 m² .

2016. gadā Lietuvas pārvaldītājsabiedrība UAB *Vilniaus Prekyba* iegādājās uzņēmumu UAB *Akropolis Group*, kas Lietuvā pārvaldīja tirdzniecības centrus "Akropolis" un citus nekustamos īpašumus.

2017. gada maijā tika uzsākti daudzfunkcionālā iepirkšanās un izklaides centra "Akropole" (tagad "AKROPOLE Rīga") būvniecības darbi, kas tika atklāts 2019. gada aprīlī Rīgā, Maskavas ielā 257 (tagad Latgales iela). Ēkas platība ir 98 000 kvadrātmetri, bet teritorijas kopējā platība —16 hektāri. Tas izveidots teritorijā, kur kādreiz atradās Kuzņecova porcelāna fabrika. Kopējās investīcijas projekta realizācijā, ieskaitot transporta infrastruktūras izveidi un apkārtnes uzlabošanu, sasniedz nepilnus 180 miljonus eiro.

2021. gadā *Akropolis Group* nopirka tirdzniecības centru "Alfa", kas atrodas Rīgā, Brīvības gatvē 372, kura kopējā platība ir 154 000 m². 2022. gada 3. februārī *Akropolis Group* paziņoja, ka TC "Alfa" Brīvības gatvē tiks mainīts nosaukums uz "AKROPOLE Alfa", savukārt IIC "Akropole" Maskavas ielā (tagad Latgales iela) uz "AKROPOLE Rīga".

Tirdzniecības centri
--------------------

*Akropolis Group* pārvaldībā ir vairāki tirdzniecības centri Lietuvā un Latvijā:

* 2002 — IIC "AKROPOLIS Vilnius" (Lietuvā, Viļņā);
* 2005 — IIC "AKROPOLIS Klaipėda" (Lietuvā, Klaipēdā);
* 2007 — IIC "AKROPOLIS Kaunas" (Lietuvā, Kauņā);
* 2009 — IIC "AKROPOLIS Šiauliai" (Lietuvā, Šauļos);
* 2019 — IIC "AKROPOLE Rīga" (Latvijā, Rīgā);
* 2021 — IIC "AKROPOLE Alfa" (Latvijā, Rīgā);
* Plānots atklāt nākotnē — IIC "AKROPOLIS Vingis" (Lietuvā, Viļņā).

Galerija
--------

* Viļņas AkropolisViļņas *Akropolis*
* Kauņas AkropolisKauņas *Akropolis*
* Klaipēdas AkropolisKlaipēdas *Akropolis*
* IIC "AKROPOLE Rīga" Rīgā, Latgales ielāIIC "AKROPOLE Rīga" Rīgā, Latgales ielā
* IIC "AKROPOLE Alfa" Rīgā, Brīvības gatvē 2022. gadāIIC "AKROPOLE Alfa" Rīgā, Brīvības gatvē 2022. gadā

Atsauces
--------

1. ↑  «Vilniaus prekyba». *Vilniaus prekyba*. Arhivēts no oriģināla, laiks: 2019-03-08. Skatīts: 2019-03-07.
2. ↑  «Foto: Tirdzniecības milzis 'Akropole' pieņemts ekspluatācijā». *DELFI*. Skatīts: 2019-03-07.
3. ↑  «Par 180 miljoniem eiro uzbūvētā Akropole nodota ekspluatācijā». *Dienas Bizness*. Skatīts: 2019-03-07.
4. ↑  «Tirdzniecības megaprojekta Akropole atklāšana». *Dienas Bizness*. Skatīts: 2019-04-09.
5. ↑  «Rīgā būs divas AKROPOLES: "Alfa" mainīs nosaukumu uz "AKROPOLE Alfa"». *ALFA* (latviešu). Arhivēts no oriģināla, laiks: 2022-02-03. Skatīts: 2022-02-03.
6. ↑  «AKROPOLIS GROUP, Ltd - Real Estate development company.». *Akropolis.eu*. Skatīts: 2022-04-28.
7. ↑  «Investējot 250 miljonus eiro, Viļņā būvēs otru Akropolis». *Dienas Bizness*. Skatīts: 2022-12-08.